140 kaarti  Kogu mäng on ainult kaartidega. Iga liigutus, mis sa teed on kaartidega või et saada juurde kaarte. Päeva ja Öö kaardipakid on erinevad, kuid väga hästi tasakaalustatud. Kaarte on mängus palju  erinevate efektidega, kuid põhiline on ikka taalide paigutamine või taalide keeramine oma värvi (valge või must).  Kaardid on suuremas formaadis kui tavalised pokkeri mõõdus olevad kaardid ja igal kaardil on oma jagu infot.  Üks pilt kaartidest:   Vasakul üleval olev number näitab kui palju tunde selle konkreetse kaardi käimine ära võtab. See saab olla 1-12 tundi. Paremal üleval on loitsu nimi (kaardi nimi) ja selle all loitsu tüüp - väike või suur. Kohe pildi all on tingimused, mis peavad olema täidetud, et kaarti käia saaks, paremal pildi all on ikoon. Alumine tekt on kaardi effekt ja kõige alumine number kaardi all keskel on selle konkreetse kaardi pakiehituse väärtus (kui ise pakk endale kokku panna).  44 taali  Taalid on selles mängus näitamaks, kellele kus miski kuulub - kas Päevale või Ööle. Taalid on kahepoolsed kus ühel pool on tume Öö ja teisel pool on hele Päev. Neid kontrollides saab ehitada omale templeid.  Mängulaud  Mängulaud on tavaline ruudustik, nagu enamus abstraktseid mänge ikka. Laud on jaotatud 8×6 ruuduks, kus keskel on Ying-Yang tüüi sümbol näitamaks kus pool asub päev ja kus öö. Mis tahes kahe punkti vahe ei saa selles mängus olla kaugemal kui 12 sammu.  4 mängunuppu  Need väikesed taalid on vajalikud, et näidata laual kummagi mängija asukohta. Kumbi mängija saab valida kahe nupu vahel, kuid neil pole tegelikult vahet, vaid joonistus peal on teine.    48 ilusat kivikest  Selle jaoks, et saaks templeid ehitada on mängus kaasas 48 kristallilist kivi. Need kivid jagunevad värvi järgi kaheks (must ja valge) vastavalt 22 ja 26.    Peale üleval olevate templite, on kummalgi mängijal veel erilised kivikesed. Valgel mängijal on võlumise kivid, mustal mängijal kristalliseerimise kivid.